CELEX: 62012CN0079
Language: da
Date: 2012-02-14 00:00:00
Title: Sag C-79/12: Anmodning om præjudiciel afgørelse indgivet af Curtea de Apel Alba Iulia (Rumænien) den 14. februar 2012 — SC Mora IPR SRL mod Direcția Generală a Finanțelor Publice Sibiu og Direcția Județeană pentru Accize și Operațiuni Vamale Sibiu

28.4.2012   
            
            
               DA
            
            
               Den Europæiske Unions Tidende
            
            
               C 126/6
            
         Anmodning om præjudiciel afgørelse indgivet af Curtea de Apel Alba Iulia (Rumænien) den 14. februar 2012 — SC Mora IPR SRL mod Direcția Generală a Finanțelor Publice Sibiu og Direcția Județeană pentru Accize și Operațiuni Vamale Sibiu
   (Sag C-79/12)
   2012/C 126/11
   Processprog: rumænsk
   
      Den forelæggende ret
   
   Curtea de Apel Alba Iulia
   
      Parter i hovedsagen
   
   
      Sagsøger: SC Mora IPR SRL
   
      Sagsøgt: Direcția Generală a Finanțelor Publice Sibiu og Direcția Județeană pentru Accize și Operațiuni Vamale Sibiu
   
      Præjudicielle spørgsmål
   
   
               1)
            
            
               Skal artikel 211 i direktiv 2006/112/EF (1) fortolkes således, at den er til hinder for indførelsen af en yderligere betingelse (om at der inden for en bestemt periode skal opnås et certifikat om opdeling af betalingen på de betingelser, der er fastsat i økonomi- og finansministerens dekret) ud over betingelsen om, at de afgiftspligtige personer, der er berettiget til ikke at betale skyldig moms for import til toldmyndighederne, skal anføre de relevante oplysninger i momserklæringerne?
            
         
               2)
            
            
               Skal artikel 26, stk. 2, artikel 28, 30 og artikel 107, stk. 1, i traktaten om Den Europæiske Unions funktionsmåde fortolkes således, at de er til hinder for gentagne lovgivningsindgreb som indgrebene i henhold til punkt 1 og punkt 2 i lovdekret nr. 22 af 28. marts 2007 eller punkt 69 i lovdekret nr. 106 af 4. oktober 2007, hvorved skattelovens artikel 157, stk. 4, blev ændret, således at udelukkende visse momspligtige personer (som har foretaget eller findes at have foretaget import efter den 15. april 2007 og har opnået et certifikat for opdeling af betaling) blandt dem, der befinder sig i identiske situationer (eftersom de besidder varer som midlertidig import fra perioden inden tiltrædelsen), ikke skal betale moms i tolden?
            
         
      (1)  Rådets direktiv 2006/112/EF af 28.11.2006 om det fælles merværdiafgiftssystem (EUT L 347, s. 1)